Tisztelt Országgyűlés! Tisztelettel köszöntöm az alakuló Országgyűlés résztvevőit. Az országgyűlési képviselők 2018. évi választását követő új Országgyűlés alakuló ülését megnyitom. Kérem, közösen énekeljük el nemzeti Himnuszunkat. [[A teremben lévők közösen eléneklik a Himnuszt. Ezt követően a teremben lévők helyet foglalnak. A DK képviselői nem tartózkodnak az ülésteremben.]] Tisztelt Országgyűlés! Az Országgyűlésről szóló törvény alapján a képviselők általános választásán megválasztott képviselők, valamint a nemzetiségi listát állító, de azon mandátumot nem szerző nemzetiségeket képviselő nemzetiségi szószólók a megbízólevelüket az Országgyűlés alakuló ülését megelőzően a köztársasági elnöknek nyújtják be. A megbízóleveleket az elmúlt napokban munkatársaim átvették. Bejelentem, hogy a törvénynek megfelelően az alakuló ülésig 199 képviselő és 12 nemzetiségi szószóló nyújtotta be megbízólevelét. Tisztelt Országgyűlés! A határozati házszabály 7. § (1) bekezdése alapján a Házbizottság megalakulásáról szóló bejelentésig az alakuló ülést a korelnök vezeti. Most felkérem dr. Turi-Kovács Béla képviselő urat a korelnöki tisztség ellátására. Bejelentem, hogy a részemre benyújtott képviselői és szószólói megbízóleveleket mandátumvizsgálat céljából a korelnök úr és a korjegyzők rendelkezésére bocsátottam. Az ülés vezetését átadom dr. Turi-Kovács Béla korelnök úrnak.
Tisztelt Országgyűlés! Tisztelettel köszöntöm az alakuló Országgyűlés résztvevőit. Az országgyűlési képviselők 2018. évi választását követő új Országgyűlés alakuló ülését megnyitom.Engedjék meg, hogy én is tisztelettel köszöntsem köztársasági elnök úr után az alakuló Országgyűlést. Bejelentem, hogy az országgyűlési törvény rendelkezései alapján a jegyzői feladatokat a tisztségviselők megválasztásáig a nyolc legfiatalabb képviselő - Ungár Péter Károly, Nacsa Lőrinc, Dúró Dóra, Bősz Anett, Farkas Gergely, Bana Tibor, Barcza Attila és Stummer János - korjegyzőként látja el. Ennek alapján felkérem Balla Tibor és Bősz Anett korjegyzőket, legyenek a segítségemre az ülés vezetésében. [[Bana Tibor és Bősz Anett elfoglalják jegyzői széküket.]] Tisztelt Országgyűlés! A hagyományok szerint az ülés megnyitását követően a korelnök is néhány gondolatot megoszt a jelenlévőkkel és mindenkivel, aki meghallgat minket. Szeretettel és tisztelettel köszöntöm köztársasági elnök urat, tisztelettel köszöntöm miniszterelnök urat, kedves képviselőtársaimat és minden meghívott kedves vendégünket. Ez év április 8-án Magyarországon szabad, tiszta országgyűlésiképviselő-választást tartottunk, és ezen a választáson az ország népe, lakossága határozott döntést hozott. Egyértelmű és világos állásfoglalás volt ez abban az irányban, hogy Magyarország védelmét, biztonságát helyezik mindenek elé, és ez a védelem és biztonság a túlnyomó többség számára az eddigi kormány alapján garanciát jelent. Tisztelt Ház! Tisztában vagyok azzal, magam is átéltem néhányszor, hogy vesztesnek lenni egy országgyűlésiképviselő-választáson igen nehéz helyzet. Nehéz tudomásul venni, különösen akkor, ha felfokozott hangulat van, amikor megalapozatlan várakozások vannak. Ilyenkor természetes, azt kell mondanom, ha valahol valamilyen módon megpróbálnak elégtételt venni. Én arra kérem most az igen tisztelt képviselőtársaimat, akik jelen vannak, hogy ma ezen az ünnepélyes ülésen legyünk egymással partnerek, próbáljuk meg ezt az ünnepélyes ülést úgy mindannyian végigvinni, hogy ennek a végén azt mondhassuk, hogy megalakultunk, úgy alakultunk meg, ahogy ez méltó a Magyar Országgyűléshez. Tisztelt Ház! Még egyszer mondom, azt megértem, ha elégedetlenség van azoknál, akiknek az eredménye nem az, mint amit vártak. De azt már nem lehet megérteni - és nagyon kérem, hogy ebben is legyenek partnerek -, ha külföldi hatalmakhoz igyekeznek fellebbezni, ha olyan helyekre igyekeznek valamiféle petíciókat benyújtani, feljelentéseket tenni, amelyek a saját kormányuk, Magyarország ellen irányulnak. [[Közbeszólás a Jobbik soraiból: Ne már!]] Ne tegyék, és az a kérésem a pártokhoz, az a kérésem a politikusokhoz, ne tegyék és ne engedjék! Tisztelt Ház! Volt ennek a mostani választásnak egy örömteli része, egy olyan része, amelyre sokan büszkék lehetünk. [[10.20]] A magyar vidék egyértelműen állást foglalt. A magyar vidék annyi év után és oly sok nagyon nehéz időszak után határozottan egy jó jövő mellett tette le a voksát. Nagyon határozottan, pont azokon a vidékeken, ahol egyébként ma még az életnívó messze nem az, mint amit szeretnének és mi szeretnénk, ma még nem az a helyzet ezeken a területeken, hogy a jólét az, amely vezette akkor a kezeket, amikor a szavazatukat leadták, hanem az a bizakodás; az a bizakodás, amit meg kellett tapasztaljanak, és az a remény, amelyben az elkövetkezendő éveket, hiszik, hogy el lehet tölteni. Ez felelősséget ró mindannyiunkra. Ez felelősséget ró a többségre és felelősséget ró a kisebbségre is. Az elkövetkezendő években több és sokkal nagyobb figyelmet kell majd fordítanunk azokra a vidékekre, azokra a magyar tájakra, amelyekre még nagyon-nagyon ráfér majd a segítség. Tisztelt Ház! Én egy örömteli, azt kell mondanom, számomra kivételesen örömteli helyzetet is tapasztaltam. Hosszú-hosszú idő után most először azt kellett tapasztalnom, hogy az „Isten, haza, család” gondolata már nem egy egyszerű szlogen, nem egy párt reklámszövege, hanem kifejezetten egy gondolat lett. Egy olyan gondolat lett, amely, meggyőződésem, az elkövetkező kormánynak is iránymutatást tud adni, és iránymutatást tud adni mindannyiunknak. Szeretném, ha ebben a szellemben és ebben a fajta, pillanatnyilag remélhetőleg fennálló egyetértésben valamennyien közösek lennénk, és az országépítést közös, saját ügyünknek tekintenénk. Köszönöm megtisztelő figyelmüket. [[Taps a kormánypártok padsoraiból.]] Tisztelt Országgyűlés! Most az alakuló ülés napirendjéről döntünk. Ezt a futárpostában valamennyiben megkapták és a parlamenti honlapon is közzétettük. Kérdezem az Országgyűlést, elfogadja-e a napirendi javaslatot. Kérem, kézfelemeléssel szavazzanak! [[Szavazás.]] Megállapítom, hogy az Országgyűlés a napirendet elfogadta. Tisztelt Országgyűlés! Soron következik a Nemzeti Választási Bizottság elnökének a Nemzeti Választási Bizottságnak az országgyűlési képviselők 2018. évi választásán végzett tevékenységéről szóló B/1. számú beszámolója. Megadom a szót dr. Patyi Andrásnak, a Nemzeti Választási Bizottság elnökének, ötperces időkeretben. Parancsoljon, elnök úr!
Tisztelt Köztársasági Elnök Úr! Korelnök Úr! Közjogi Méltóságok! Excellenciás Hölgyek és Urak! Tisztelt Országgyűlés! Hölgyeim és Uraim! A törvény szerint a Nemzeti Választási Bizottság elnökeként kötelességem, hogy a választásokat követően beszámoljak az Országgyűlésnek a bizottság választáson végzett tevékenységéről. E kötelességemnek eleget téve írásbeli beszámolómat elkészítettem és azt az Országgyűlésnek benyújtottam.Ebben részletesen számot adok a bizottság elsőfokú és fellebbviteli jogalkalmazó tevékenységéről, a határozatokról, a tapasztalatokról, mindenről, amit elvégeztünk. Számomra a törvény önálló jogalkotási kezdeményezési jogkört nem biztosít, így a közjogi hagyományokat követve összefoglaltam azokat a témaköröket is, ahol a tapasztalatok szerint törvénymódosítást látok szükségesnek. A szóbeli előterjesztésre adott igen szűk, ötperces időkeret sem a beszámoló, sem a módosítási javaslatok részletes ismertetését nem teszi lehetővé, néhány számadattal azonban mégis bemutatnám azt. A választási résztvevők számára ismert és kiszámítható jogszabályi környezetben zajlott a 2018. évi általános választás, hiszen nem volt komoly törvényi módosítás az elmúlt években. A delegálások folytán közel 30 főre nőtt NVB rendkívüli mennyiségű munkát végzett el. A kitűzéstől, január 11-től május 4-ig 41, azaz hetente átlagosan mintegy két és fél ülést, de például csak március hónapban 16 darab ülést tartott a bizottság. A választási eljárással összefüggésben összesen 942 határozatot hozott, továbbá 4 iránymutatást bocsátott ki. A munka elején összesen 100 pártot és 13 országos nemzetiségi önkormányzatot, összesen 113 szervezetet vett nyilvántartásba jelölőszervezetként. Összehasonlításképpen: 2014-ben ez 84 volt összesen. A legnagyobb munkaterhet most is az egyéni jelöltállítás tárgyában hozott döntésekkel szembeni fellebbezések elbírálása jelentette, mivel rendkívül nagyszámú választópolgár kívánt indulni. Jogerősen összesen végül 1794 főt vettek jelöltként nyilvántartásba. A határidőig 40 pártlista és 13 nemzetiségi lista nyilvántartásba vételét kezdeményezték. Minden nemzetiségi listát nyilvántartásba vettünk, a pártlisták közül 22-t, 18-at tehát visszautasítottunk. A Kúria 6 esetben helybenhagyta az NVB döntését, 2 visszautasítás kapcsán azonban az NVB határozatát megváltoztatta. A munka jelentős részét tette ki a választási kampány szabályainak megsértése miatti jogorvoslatok elbírálása is. Az 55 elsőfokú döntés mellett 111 fellebbezést bírált el a bizottság. A jogorvoslati témák között kiemelten érintettek, most is fontos szerepet kaptak a választási plakátok a négy évvel ezelőttiekhez hasonlóan. A kampány korai szakaszában már reflektorfénybe került az önkormányzati kiadású, többségében ingyenes, nagy példányszámú időszaki lapok szerkesztési gyakorlata is. Az egyéni választókerületi eredményt megállapító döntésekkel szemben jelentős számú fellebbezést nyújtottak be. Négy éve 5 ilyen fellebbezés érkezett az NVB-hez, most 131 kérelmet, 129 fellebbezést és 2 kifogást bírált el a bizottság. Tehát huszonhatszor többet, mint négy éve. Nagyszámú kérelem azonos tartalommal vitatta az eredményeket. A bizottság egyetlenegy esetben változtatta meg az OEVB eredményt megállapító döntését, de így sem lett új győztes, 2 darab többletszavazatot kellett jó helyre írni a jegyzőkönyvben. A többi fellebbezésnél az NVB többsége úgy foglalt állást, hogy azok nem hivatkoztak olyan törvénysértésre, illetve nem jelöltek meg olyan bizonyítékot, amelyek legalább a valószínűsítés szintjén alátámasztották volna az eredmény megállapítása során elkövetett jogsértéseket. Az egyéni eredmények és a levélszavazás eredményének jogerőre emelkedését követően, április 27-én állapítottuk meg a választás országos listás végeredményét. E döntéssel szemben 5 kérelmet terjesztettek elő a bíróságon, amelyek közül egyet érdemi vizsgálat nélkül utasított el a Kúria. A 10 285 szavazókörből 4 szavazókörben a listás szavazatok újraszámolását rendelte el a bíróság, megváltoztatva az NVB országos listás szavazási eredményről szóló döntését. A jegyzőkönyvben végigvezetett változtatás a mandátumkiosztásban nem eredményezett módosulást. A Kúria kifejtette, hogy a választás eredményének megsemmisítésére és a szavazás megismételtetésére a listás választásnál csak abban az esetben kerülhet sor, ha a jogsértés kihatással bír a mandátumok elosztására. Ilyen jogsértést azonban egyik kérelmező sem valószínűsített. A listás országos eredmény a Kúria döntései folytán május 3-án emelkedett jogerőre. Az azonos NVB-határozat elleni kérelmeket egyébként különböző kúriai tanácsok különböző végzésekben bírálták el, így jelenleg egy olyan végzés is hatályban van, amely helybenhagyja az NVB döntését, és három olyan is, amely részben helybenhagyja, de kismértékben a szavazatszám tekintetében módosítja. Tisztelt Országgyűlés! Az alábbi témakörökben kértem a tisztelt Országgyűlést, hogy a törvény módosítását mérlegelni szíveskedjék. Csak a témaköröket sorolom fel. Az átjelentkezéssel szavazók fogadásának részletszabályai, hogy a választópolgári sorban állás elkerülhető legyen. Az NVB minden adminisztratív jellegű ügyre is kiterjedő centralizált szerepe eljárási kockázatot hordoz az elbírálási határidők megtartásával összefüggésben. A választási bizottságok tagjainak megbízásával, a delegálással kapcsolatban a Kúria változatlan törvényi szabályok mellett értelmezéssel bővítette a delegálási lehetőséget; itt egyértelmű törvényi szabályozásra van szükség. Változatlanul szükségesnek tartom a többes ajánlás intézményének felülvizsgálatát. A területi választási bizottságok, tvb-k ismételten vegyenek részt az országgyűlési képviselők választási eljárásában. Pontosításra szorul a kampányban a plakátok szabályozása. Indítványozom, hogy alkotmánybírósági és kúriai normakontroll-kezdeményezési hatásköre legyen az NVB-nek. A választási eljárás legsúlyosabb szankciója - az eljárás egy részének vagy egészének megsemmisítése, megismételtetése - az ellentmondó kúriai gyakorlat miatt pontosabb törvényi elhatárolást igényel. A szavazást követően, de az eredmény jogerőre emelkedése előtt mandátumukról lemondott képviselők mandátuma helyett új mandátum kiadására vonatkozó szabályok egyértelmű megállapítása szükséges. Javaslom, hogy a bírósági döntések meghozatala során a nyilvánosság alapelve fokozottabban érvényesüljön. Javaslom, hogy a választási döntések bírósági felülvizsgálata feladatának ellátására egyetlen speciális, nagyobb létszámú kúriai tanács, bírói tanács kerüljön felállításra, hasonlóan az önkormányzati tanácshoz. Tisztelt Országgyűlés! A választási szervek magas színvonalú és hatékony munkájának köszönhetően az országgyűlési képviselők 2018. évi általános választása eredményesen, a hatályos jogszabályi rendelkezéseknek megfelelően, törvényesen került lebonyolításra. [[10.30]] Az NVB elnökeként ezért köszönetemet fejezem ki a választás eredményes lebonyolításában részt vett valamennyi választási szerv valamennyi tagjának és munkatársának. Külön is szeretném megköszönni a Nemzeti Választási Bizottság tagjainak munkáját, a nagy ügyteher ellátásához nélkülözhetetlen helytállásukat. A megválasztott képviselőknek és szószólóknak a köz és az adott nemzetiség érdekében végzett munkájához [[Az elnök csengetéssel jelzi az időkeret leteltét.]] az NVB nevében jó erőt és sok sikert kívánok! Kérem a tisztelt Országgyűlést, hogy beszámolómat szíveskedjenek elfogadni. Köszönöm figyelmüket. [[Taps a kormánypárti padsorokból.]]
Tisztelt Országgyűlés! Soron következik a Nemzeti Választási Iroda elnökének a 2018. április 8-án megtartott országgyűlési képviselők választásával kapcsolatos állami feladatok megszervezéséről, lebonyolításáról szóló B/2. számú beszámolója. Megadom a szót dr. Pálffy Ilonának, a Nemzeti Választási Iroda elnökének, ötperces időkeretben.
Tisztelt Köztársasági Elnök Úr! Tisztelt Országgyűlés! Hölgyeim és Uraim! A Nemzeti Választási Iroda elnökének beszámolója megtartására ötperces idő áll rendelkezésre, így nem tudom részletesen tájékoztatni önöket természetesen a választási eljárás lebonyolításáról, a levélszavazatokról, a külképviseleti szavazatokról, a választási informatikáról nem tudok tájékoztatást adni, ezért a rendelkezésre álló időkereten belül szeretném ismertetni azokat a legfontosabb törvénymódosítási javaslatokat, amelyeket már négy évvel ezelőtt is leírtunk és elmondtunk, viszont most úgy gondolom, hogy ezeknek a módosítására feltétlenül szükség lenne. Ilyen a választási időszak meghosszabbítása. Az eddigi országgyűlési választások tapasztalatai alapján a levélben szavazás szavazólapjainak kiküldésére és visszaérkezésére rendkívül szűk a jelenleg biztosított határidő, ezért javaslom a választási eljárást megelőző határidőt itt néhány nappal előrébb hozni, így elegendő idő maradna arra, hogy a távolabbi területekről is biztonsággal visszaérkezhessenek a postai úton feladott válaszborítékok. Nyilvántartásunk alapján 4938 levélboríték érkezett késve vissza hozzánk. A másik: szükségesnek tartom, hogy a levélszavazásra vonatkozó szabályok pontosításra kerüljenek, és egyértelműen kerüljön megfogalmazásra, mi számít érvényesen visszaérkezett válaszborítéknak. Az ajánlások ellenőrzésével kapcsolatban minden eddiginél több jelzés érkezett az ajánlóívek másolására, az ajánlóívek hamisítására vonatkozóan. A választási irodáknak nincs lehetőségük arra, hogy a választópolgárok aláírásmintájának felhasználásával ellenőrizzék az aláírások valódiságát, a hamisított ajánlások kiszűrése a választási eljárás keretében nem lehetséges. Büntetőeljárásban tisztázhatók a csalásokkal kapcsolatos esetek, ezen eljárások azonban időigényesek. Mindezekre tekintettel megfontolandónak tartom az ajánlási rendszer finomítását, illetve a büntetőeljárás határidőinek a jelölési szabályokhoz igazodó alakítását. Az utolsó pillanatban beérkező nagyszámú névjegyzéki kérelem, átjelentkezés, mozgóurna elbírálása jelentős mértékben elhúzódhat, ami több országos választáson is azt eredményezte, hogy az összes helyi választási irodának késő éjjelig kellett várakoznia arra, hogy megkezdhesse a névjegyzékek nyomtatását. Ezért a névjegyzéki kérelmek benyújtásának határidejét a jelenlegi 16 óráról 12 órára javasolom előrehozni. Tisztelt Országgyűlés! Elmondható, hogy az eljárási törvény jelenlegi szabályai miatt a legnagyobb gondot az átjelentkező választópolgárokat fogadó szavazóhelyiségekben a többórás sorban állás jelentette 2018-ban, de már 2014-ben is. A 19 óra utáni sorban állás miatt, ami az NVB iránymutatása alapján történik, mindaddig nem hozható nyilvánosságra választási eredményt tartalmazó tájékoztató adat, amíg a szavazóhelyiségben az utolsó választópolgár is nem adja le a szavazatát. Az átjelentkezés egyre népszerűbb, tehát már nem 5-6 ezer, hanem 10-12 ezer választópolgár szavaz a legzsúfoltabb szavazóhelyiségekben. Az átjelentkezők számára kialakítandó szavazóhelyiségekre vonatkozó szabályok feltétlenül módosításra szorulnak. Tisztelt Országgyűlés! A választás eredményét nem érintő adminisztratív hibák sajnálatos módon ezen a választáson is előfordultak, így például a szavazatszámláló bizottságok néhány esetben a jegyzőkönyv kitöltésénél nem megfelelő rovatba írták be egyes listák szavazatait. Ezek a hibák a jogorvoslat keretében kijavításra kerültek. Ennek ellenére megállapítható, hogy az országgyűlési képviselők 2018. évi általános választásán az állami feladatok végrehajtása törvényesen, Magyarország Alaptörvényének és a jogszabályoknak megfelelően történt. Ezt támasztja alá az EBESZ előzetes javaslata is, amely szerint, idézem: „A választási szervek minden szinten általános bizalmat élveztek az érintettek körében, és munkájukat általában elfogulatlannak ítélték meg. Továbbá az NVB és az NVI eleget tett a megbízatásának, minden szinten szakszerűen és átláthatóan, rendszerint az előírt határidőket betartva bonyolította le a választásokat.” - idézet befejezve. Végezetül, ezúton is szeretném köszönetemet kifejezni a szavazás előkészítésében, megszervezésében és lebonyolításában részt vevő több mint 22 ezer köztisztviselőnek, állami tisztviselőnek, közalkalmazottnak, valamennyi választási szerv és választási bizottság tagjának, akinek munkája hozzájárult a választás sikeres lebonyolításához. Kérem a tisztelt Országgyűlést, hogy beszámolómat fogadja el. Köszönöm szépen. [[Taps a kormánypártok soraiból.]]
Köszönjük szépen. Tisztelt Országgyűlés! A határozati házszabály 11. § alapján a beszámolókról az Országgyűlés majd a képviselői eskütételt követően vita nélkül határoz. Tisztelt Országgyűlés! Most a képviselőimandátum-vizsgálat következik. A korjegyzőkkel együtt, mandátumvizsgáló testületként eljárva, a választási iratok alapján megvizsgáljuk a képviselők és a szószólók megbízólevelének szabályszerűségét. Tisztelt Országgyűlés! A határozati házszabály 8. § (2) bekezdése értelmében a névsor szerinti első öt képviselő, Ágh Péter, Ander Balázs, Apáti István, Aradszki András és Arató Gergely, testületként eljárva megvizsgálja a korelnök és a korjegyzők megbízóleveleit. A testület most megalakult. Kérem a testület tagjait, hogy a korjegyzőkkel együtt fáradjanak a Kupolacsarnokból nyíló Szacsvay terembe. Tisztelt Országgyűlés! Most a mandátumvizsgálat idejére húsz perc szünetet rendelek el. (Szünet: 10.38 - 11. 08 Korelnök: dr. Turi-Kovács Béla Korjegyzők: Dúró Dóra és Ungár Péter Károly)
Tisztelt Országgyűlés! Az ülés vezetésében a továbbiakban Dúró Dóra és Ungár Péter Károly korjegyzők lesznek segítségemre. Bejelentem, hogy a mandátumvizsgáló testület befejezte eljárását. Most a mandátumigazolással folytatjuk munkánkat. Felkérem Ágh Péter képviselő urat, ismertesse a korelnök és a korjegyzők mandátumvizsgálatának eredményét.
Tisztelt Országgyűlés! A névsor szerinti első öt képviselő a választási iratok alapján megvizsgálta a korelnök és a korjegyzők megbízólevelét. Ezek mindegyikét szabályszerűnek találta. Ennek alapján javasoljuk az Országgyűlésnek, hogy a korelnök és a korjegyzők mandátumát igazolja. Köszönöm a szót. [[Taps a kormánypártok soraiból.]]
Tisztelt Országgyűlés! A mandátumvizsgáló testület a Nemzeti Választási Iroda munkatársainak közreműködésével a köztársasági elnöknek benyújtott valamennyi képviselői és szószólói megbízólevelet és választási iratot megvizsgálta. A testület megállapította, hogy ezek mindegyike megfelel a törvényben előírtaknak.A mandátumokat az Országgyűlés vita nélkül igazolja. Most az alakuló ülés első gépi szavazással történő határozathozatala következik. Előtte - technikai okokra figyelemmel - jelenlét-ellenőrzést tartunk. Kérem önöket, győződjenek meg arról, hogy szavazókártyájukat elhelyezték-e a szavazógépben, és nyomják meg annak egyik gombját. [[Megtörténik. A kijelzőn megjelenik az eredmény: 179 jelen van, 20 távol van.]] Megállapítom, hogy az Országgyűlés határozatképes. Tisztelt Képviselőtársaim! A jelentős számbeli különbségre tekintettel, amit az előbb láthattunk, arra kérem önöket, hogy nyomják meg még egyszer a gombot. [[Megtörténik. A kijelzőn megjelenik az eredmény: 188 jelen van, 11 távol van.]] Tisztelt Országgyűlés! Megállapítom, hogy az Országgyűlés határozatképes. Indítványozom az Országgyűlésnek, hogy határozatával igazolja az országgyűlési képviselők és szószólók mandátumát. Kérem, gombnyomással szavazzanak! [[Szavazás.]] Kimondom a határozatot: az Országgyűlés 189 igen szavazattal, nulla nem ellenében és nulla tartózkodás mellett a képviselők és szószólók mandátumát igazolta. Tisztelt Országgyűlés! Felkérem Dúró Dóra és Ungár Péter Károly korjegyzőket, ismertessék az igazolt képviselők és szószólók névsorát. Ágh Péter Ander Balázs Dr. Apáti István Dr. Aradszki András Arató Gergely Dr. Bajkai István Balla György Balla Mihály Tibor Balog Zoltán Bana Tibor Bangóné Borbély Ildikó Bánki Erik Bányai Gábor Elemér Barcza Attila Bartos Mónika Éva Dr. Becsó Károly Csaba Becsó Zsolt Bencsik János Bíró Márk B. Nagy László Bodó Sándor Boldog István Bóna Zoltán Böröcz László Ambrus Bősz Anett Dr. Brenner Koloman Burány Sándor Czerván György Czunyiné dr. Bertalan Judit Csárdi Antal Csenger-Zalán Zsolt Cseresnyés Péter Csöbör Katalin Dankó Béla Demeter Márta Demeter Zoltán Dömötör Csaba Dunai Mónika Dúró Dóra Farkas Flórián Farkas Gergely Farkas Sándor Dr. Fazekas Sándor Fenyvesi Zoltán Mihály Dr. Fónagy János Vilmos Font Sándor Földi László Dr. Fülöp Erik Sándor Gelencsér Attila Dr. Gémesi György András Gréczi Zsolt Dr. Gulyás Gergely Győző Gulyásné dr. Gurmai Zita Tünde Gyopáros Alpár Ádám Gyöngyösi Márton Balázs Győrffy Balázs Gyurcsány Ferenc Dr. Hadházy Ákos Ányos Hadházy Sándor Hajdu László Halász János Dr. Harangozó Tamás Dr. Hargitai János György Harrach Péter Pál Hegedűs Loránt Gézáné Héjj Dávid Ádám Dr. Hende Csaba Károly Herczeg Tamás József Dr. Hiller István Hirt Ferenc Hiszékeny Dezső Dr. Hoppál Péter Tamás Horváth István Horváth László Dezső Dr. Hörcsik Richárd Hubay György Jakab István Jakab Péter Dénes Janiczak Dávid Dr. Kállai Mária Kara Ákos Karácsony Gergely Szilveszter Dr. Kárpátiné dr. Juhász Hajnalka Kepli Lajos Dr. Kerényi János Dr. Keresztes László Lóránt Dr. Kocsis Máté Sándor Koncz Ferenc Dr. Kontrát Károly Korózs Lajos Kósa Lajos Dr. Kovács József Dezső Kovács Sándor Kovács Sándor Dr. Kovács Zoltán Dr. Kövér László Csaba Kubatov Gábor Kunhalmi Ágnes Dr. László Imre Dr. Latorcai János Miklós [[11.10]] Dr. Lázár János Lezsák Sándor István L. Simon László Dr. Lukács László György Magyar Zoltán Manninger Jenő Vilmos Dr. Mátrai Márta Mária Dr. Mellár Tamás Mesterházy Attila Csaba Mirkóczki Ádám Dr. Molnár Ágnes Molnár Gyula Dr. Molnár Zsolt Krisztián Móring József Attila Nacsa Lőrinc Nagy Csaba Dr. Nagy István Németh Szilárd István Németh Zsolt Attila Dr. Nyitrai Zsolt Péter Dr. Oláh Lajos Dr. Orbán Viktor Ovádi Péter Pánczél Károly Dr. Pesti Imre Pintér Tamás Pócs János Pogácsás Tibor János Dr. Pósán László Potápi Árpád János Dr. Rétvári Bence Máté Révész Máriusz Tibor Rig Lajos Ritter Imre Riz Gábor Rogán Antal Dr. Salacz László Dr. Schmuck Erzsébet Dr. Selmeczi Gabriella Dr. Semjén Zsolt Dr. Seszták Miklós István Dr. Simicskó István Simonka György Dr. Simon Miklós Simon Róbert Balázs Sneider Tamás Soltész Miklós Dr. Staudt Gábor Dr. Steinmetz Ádám Stummer János Süli János Szabó Sándor Dr. Szabó Szabolcs Szabó Timea Dr. Szabó Tünde Szabó Zsolt Szászfalvi László Szatmáry Kristóf Szávay István Székely Sándor Dr. Szél Bernadett Szijjártó Péter Szilágyi György Dr. Szűcs Lajos Tállai András László Dr. Tapolczai Gergely József Tasó László Tessely Zoltán Károly Dr. Tiba István Csaba Dr. Tilki Attila Tóbiás József Tordai Bence Dr. Tóth Bertalan Tóth Csaba János Törő Gábor Dr. Turi-Kovács Béla Dr. Tuzson Bence Balázs Ungár Péter Károly Dr. Vadai Ágnes Dr. Varga-Damm Andrea Varga Gábor Dr. Varga László Varga Mihály Vargha Tamás János Varju László Vécsey László József Dr. Vejkey Imre Veresné Novák Katalin Éva Vigh László Dr. Vinnai Győző Dr. Vitányi István József V. Németh Zsolt Volner János Dr. Völner Pál Witzmann Mihály Dr. Zombor Gábor Zoltán Zsiga-Kárpát Dániel Gábor Dr. Zsigmond Barna Pál Zsigó Róbert Vilmos [[A névsorolvasás befejezte előtt a DK képviselői belépnek az ülésterembe, és elfoglalják képviselői helyüket.]]
A nemzetiségi szószólók névsora a következő: Varga Szimeon Sianos Tamás Szolga József Dr. Rónayné Slaba Ewa Maria Dr. Simani Silva Farkas Félix Kreszta Traján Giricz Vera Alexov Lyubomir Paulik Antal István Kissné Köles Erika Szuperák Brigitta
Tisztelt Országgyűlés! Most a képviselők ünnepélyes eskütétele következik. Kérem, hogy az eskü letételéhez szíveskedjenek felállni! [[A jelenlévők felállnak. Megszólalnak a fanfárok, a vezénylő tiszt az elnöki pulpitussal szemben lévő bejáraton keresztül bejön, és az ülésterem közepéről engedélyt kér a korelnöktől a történelmi zászlók és a nemzeti lobogó behozatalára, aki az engedélyt megadja. A fanfárok hangja mellett az elnöki pulpitus két oldalára bevonulnak a zászlókkal. A díszőrség parancsnoka a pulpitus előtti helyére áll.]] Tisztelt Ház! Most előolvasom az eskü szövegét. Én, … fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; országgyűlési képviselői tisztségemet a magyar nemzet javára gyakorolom. Isten engem úgy segéljen! Ich, Emmerich Ritter schwöre, dass ich Ungarn und seinem Grundgesetz treu sein, seine Rechtsnormen einhalten und für deren Einhaltung sorgen werde; dass ich meine Funktion als Nationalitätenabgeordneter zum Wohle der ungarischen Nation wahrnehmen werde. So wahr mir Gott helfe! [[A DK képviselői az eskütételt követően hozzáteszik:]] Minden törekvésemmel azon leszek, hogy helyreállítsuk a köztársaságot, és új, demokratikus alkotmányt adjunk a hazának. [[A DK képviselői elhagyják az üléstermet. Nagy zaj.]] Tisztelt Országgyűlés! Kérem, hogy hagyjuk figyelmen kívül mindazt, ami történt, és folytassuk az ünnepi ülésünket. [[Taps a kormánypártok soraiban.]] [[11.20]] Tisztelt Országgyűlés! Bejelentem, hogy a képviselők eskütételével az új Országgyűlés megalakult. Tájékoztatom önöket, hogy a nemzetiségi szószólók az alakuló ülést követően az Országgyűlés elnöke előtt tesznek esküt. Tisztelt Országgyűlés! További bejelentésem, hogy egy képviselő, Hadházy Ákos úr nem tette le az esküt, vele kapcsolatosan a házszabálynak megfelelően kell eljárni. Tisztelt Országgyűlés! Bejelentem, hogy az Alaptörvény 20. cikk (1) bekezdése, valamint a (2) bekezdés a) pontja értelmében a kormány megbízatása az újonnan megválasztott Országgyűlés megalakulásával megszűnt. Az Alaptörvény 22. cikk (1) bekezdése alapján az új kormány megalakulásáig a kormány hivatalban marad, gyakorolja mindazokat a jogokat, amelyek a kormányt megilletik, nemzetközi szerződés kötelező hatályát azonban nem ismerheti el, és rendeletet csak törvény kifejezett felhatalmazása alapján, halaszthatatlan esetben alkothat. Tisztelt Országgyűlés! Most felkérem Áder János köztársasági elnök urat, tartsa meg beszédét.
[[Elfoglalja helyét a szónoki emelvényen. Taps a kormánypárti padsorokban.]] Házelnök Úr! Miniszterelnök Úr! Tisztelt Országgyűlés! Egy hónappal ezelőtt, április 8-án a magyar választók döntöttek. Döntöttek arról, hogy kikre bízzák a közügyek intézését a következő négy évben itt, az Országgyűlésben. Döntöttek arról, hogy kit illet a kormányzás felelőssége és arról is, hogy kire osztanak ellenzéki szerepet. A választók döntését mindenkinek tiszteletben kell tartania. Ez a demokrácia alapszabálya.Önök korábban írásban megkapták, most pedig rövid összefoglalóját hallhatták a Nemzeti Választási Bizottság és a Nemzeti Választási Iroda munkájának. A beszámolókból kiderül, hogy a választási időszakban több mint ezer jogorvoslati eljárást kezdeményeztek. A választási szervek, a Kúria és az Alkotmánybíróság minden eljárást befejezett. A 2018-as országgyűlési választás végeredménye világos, egyértelmű, jogilag megkérdőjelezhetetlen. Az új Országgyűlés és a leendő kormány legitimációja minden vitán felül áll. Ne feledjék: április 8-án a választási eredmények megismerése előtt - látva a magas részvételt - a most ellenzéki szerepre készülő pártok vezetői is ekként nyilatkoztak. Szinte kivétel nélkül azt mondták, hogy a magas részvétel erős legitimitást ad a következő Országgyűlésnek és kormánynak. Tisztelt Ház! Gyakran idézzük: a választás a demokrácia ünnepe. Április 8-án sokan sokat tettek azért, hogy ez így legyen. Ezért elsőként köszönetet mondok minden honfitársunknak, aki részt vett a választáson. Másodszor, köszönetet mondok mindazoknak, akik a szavazókörökben, választási bizottságokban segítették a szavazás lebonyolítását és azoknak, akik a jogorvoslati eljárások során a benyújtott kifogásokat időben elbírálták, és így biztosították annak feltételeit, hogy az Országgyűlés ma megalakulhasson. Ugyanakkor érdemes ennek a választási időszaknak a tanulságaival is foglalkoznunk. Három kérdést javaslok megfontolásra a tisztelt Országgyűlésnek. Először: javaslom, hogy az Országgyűlés Törvényalkotási bizottsága a Nemzeti Választási Bizottsággal együtt tekintse át a választási eljárás tapasztalatait, s ha indokoltnak látja, tegyen javaslatot az Országgyűlésnek a választási eljárási törvény módosítására. Másodszor: az idei esztendőben 23 párt állított országos listát; soha ennyi ezelőtt. Sokat elárulnak a következő adatok: a 23 pártból 16 nem érte el az 1 százalékos támogatást, 15 még a fél százalékot sem. A választási verseny utolsó tíz helyezettje összesen kapott valamivel több, mint 22 ezer szavazatot. Minden egyes országos listát állító párt legalább 153 millió forint támogatásban részesült. A korábbi tapasztalatok alapján sajnos esély van rá, hogy ezzel nem tudnak elszámolni. Javaslom tehát, fontolja meg a tisztelt Országgyűlés, nem kellene-e visszatérni a korábbi szabályozáshoz és elejét venni annak, hogy a demokrácia ünnepéből néhányan üzletet csináljanak. Harmadszor: mindannyian láthattuk, hogy április 8-án voltak olyan szavazókörök, ahol két-három órát kellett várakozniuk a választóknak, hogy leadhassák szavazatukat. Ez elfogadhatatlan. Ezért e helyről - a jogalkotó és a jogalkalmazó felelősségét nem méricskélve - az állam nevében elnézést kérek azon honfitársainktól, akik ilyen méltatlan helyzetbe kerültek. Egyúttal köszönetet is mondok nekik, hogy türelmesen, zokszó nélkül várakoztak. Számomra ezzel a felelős magatartással tették igazán a demokrácia ünnepévé a 2018-as országgyűlési választást. Tisztelt Országgyűlés! Az Alaptörvény 16. cikk (3) bekezdése szerint a miniszterelnök személyére a köztársasági elnök tesz javaslatot az Országgyűlésnek. Tegnapi megbeszélésünket követően felkértem Orbán Viktor miniszterelnök urat az új kormány megalakítására, aki a felkérést elfogadta. [[Taps a kormánypárti padsorokban.]] bekezdése szerint a miniszterelnök személyére a köztársasági elnök tesz javaslatot az Országgyűlésnek. Tegnapi megbeszélésünket követően felkértem Orbán Viktor miniszterelnök urat az új kormány megalakítására, aki a felkérést elfogadta. (Taps a kormánypárti padsorokban.) Ezért az imént idézett alaptörvényi rendelkezés alapján javaslom, hogy az Országgyűlés Orbán Viktor urat válassza meg Magyarország miniszterelnökének. Tisztelt Országgyűlés! Minden választás lezár egy időszakot és megnyit egy újat. A nyolcadik szabadon választott Országgyűlésnek már nem kell olyan kérdésekkel foglalkoznia, mint az előzőeknek. Ma már nem kérdés, hogy a kommunizmus évtizedei után hogyan teremtsünk szabad, független, demokratikus országot, mint ahogy az sem, hogy a szovjet csapatok kivonulnak-e Magyarországról. Mögöttünk van a NATO-hoz és az Európai Unióhoz való csatlakozás is. Új kérdések várnak megválaszolásra. Ezek közül hármat ajánlok az önök figyelmébe. Mindhárom túlmutat az előttünk álló négyéves időszakon. Milyen Európában szeretnénk élni? Milyen kihívásokat tartogat Magyarország számára az új gazdasági világrend? Miként tudjuk megóvni természeti és épített környezetünket gyermekeink és unokáink számára? Amikor majd ezekről a kérdésekről vitatkoznak itt a parlamentben, időnként idézzék fel Sir Winston Churchill szavait: „Az államférfi a következő nemzedékre gondol, a politikus csak a következő választásokra.” Nos, milyen Európában szeretnénk élni? A kérdést nemcsak az teszi indokolttá, hogy Nagy-Britannia elhagyni készül az Uniót, míg mások, így a nyugat-balkáni országok vagy Törökország viszont csatlakozni szeretnének, hanem az is, hogy az Unió néhány vezetője mintha elveszítette volna iránytűjét. Világos jövőkép hiánya, kicsinyes vitákba feledkező politikusok, szellemi restség, unalomig ismert és ismételt közhelyek jellemzik ma az uniós közéletet. [[11.30]] Érdemes lenne visszatérni az Unió alapító atyáinak vagy az elmúlt évtizedek nagy formátumú államférfijainak a gondolataihoz, például Robert Schumanéhoz, aki az ’50-es évek második felében a következőket mondta: „Az új Európa nem maradhat csupán gazdasági-technikai vállalkozás. Lélekre van szüksége, történelmi kötődéseinek tudatára, mai és jövőbeni felelősségének felismerésére, valamint politikai akaratra, hogy elérjük ezt az emberi eszményképet. Az a dolgunk, hogy Európa keresztény alapjait egy olyan demokratikus kormányzati modellt létrehozva idézzük fel, mely a megbékélésen át a népek szabadságban, egyenjogúságban, szolidaritásban és békében élő közösségévé fejlődik, és mely mélyen a keresztény alapértékekben gyökerezik.” Helmut Kohl még értette az alapító atyák üzenetét. Több mint 50 évvel később mintha csak az előbb idézett gondolatot folytatta volna: „Az alapító atyák Európájának nincs alternatívája. Mindannyiunknak szükségünk van Európára, és nem csak itt, Európában. A következő kérdéseket kell mindig feltennünk: honnan jövünk, mit értünk el eddig, mi lenne az alternatíva, mit kell tennünk még? Az európai egyesülés a leghatékonyabb védelem azzal szemben, nehogy visszazuhanjunk a XIX. század kártékony sovinizmusába. Ugyanakkor Európának nem szabad valamifajta központosított állammá, európai szuperállammá válnia. Éppen olyasvalamit nem akarunk, mint az Amerikai Egyesült Államok európai földön. Mi egy egyesült, demokratikus, polgárbarát, cselekvőképes és föderális alapvetésű Európát szeretnénk.” Tisztelt Ház! A nemzetközi szaksajtóban önök arról olvashatnak, hogy két forradalom zajlik a világban. Az egyik az úgynevezett infokommunikációs forradalom, a másik az úgynevezett klímaforradalom. A magyar gazdaságnak is új kihívásokkal kell szembenéznie: digitális gazdaság, infokommunikáció, robotizáció, mesterséges intelligencia. Huszonnyolc évvel ezelőtt, amikor az első Országgyűlés megalakult, ezekkel a kérdésekkel nemhogy nem foglalkoztunk, de még csak nem is ismertük ezeket a fogalmakat. Ma pedig az a kérdés, hogy ebben a versenyben a győztesek vagy a vesztesek oldalára kerülünk. Magyarországon ma már a munkavállalók több mint 15 százaléka dolgozik a digitális gazdaságban. Gyermekeink olyan világban nőnek fel, ahol a mai okostelefonok százezerszer gyorsabban továbbítanak adatokat, mint ahogy az Apollo-11 kommunikált a földi irányító központtal 1969-ben. Most csupán két kérdést ajánlok az önök figyelmébe. Az első: ne feledkezzünk meg arról, hogy gyermekeinket nemcsak arra kell megtanítani, miképp fordíthatják javukra az újabb és újabb technológiai lehetőségeket, hanem arra is, hogy miképp védhetik meg magukat a digitális univerzum sötét oldalától. A második kérdés: meg tudjuk-e valósítani azt az öt évvel ezelőtt kitűzött célt, hogy 2020-ig legalább 300 tudásalapú, intenzív növekedésű, hazai kis- és középvállalat lépjen be a globális piacra, és legalább ezer innovatív startup cég jöjjön létre? Magyar vállalkozókkal találkozva nyugodt szívvel mondhatom, megvan bennük a tehetség, az eltökéltség és az innovatív készség, a szorgalom, a felkészültség, a munka iránti alázat ahhoz, hogy ebben a versenyben sikeresek legyenek. Méltó örökösei Neumann Jánosnak, Kármán Tódornak vagy Puskás Tivadarnak. Tisztelt Országgyűlés! Magyarország Alaptörvénye, amire önök néhány perccel ezelőtt esküt tettek, kimondja: „a Kárpát-medence természet adta és ember alkotta értékeit ápoljuk és megóvjuk. Felelősséget viselünk utódainkért, ezért anyagi, szellemi és természeti erőforrásaink gondos használatával védelmezzük az utánunk jövő nemzedékek életfeltételeit.” Az előttünk álló évek egyik legfontosabb kérdése: képesek leszünk-e úgy növelni jólétünket, hogy a felhasznált erőforrásokat ne utódainktól vegyük el, és a természettel szemben az utóbbi évtizedekben felhalmozott adósságunkat ugyanakkor még törlesszük is. Az emberiség mérhetetlen kapzsiságában az utóbbi évtizedekben többet vett el a természettől, mint amennyihez joga lett volna; többet, mint amennyit a természet elviselni képes és pótolni tud. Csak az elmúlt 50 évben több energiát, természeti kincset éltünk fel, mint az emberiség ezt megelőző történelme során. Ezen az úton biztos, hogy nem mehetünk tovább. Két felvetés abból a problémahalmazból, amivel mindannyiunknak foglalkoznunk kell a következő évek során. Az elmúlt évtizedeket a „kitermeljük, feldolgozzuk, rövid ideig használjuk, majd eldobjuk” szemlélete határozta meg. Tudunk-e, akarunk-e ezen változtatni? A hulladékot szemétnek vagy nyersanyagforrásnak tekintjük-e? És ha nyersanyagnak, készen állunk-e a szükséges technológiai változtatásra? A világ jelentős részén - Európával szemben - drámai mértékű a népességrobbanás. Egyre kevesebb a termőföld, a meglévők minősége pedig romlik. Egyre kevesebb az egy főre eső víz mennyisége - mindössze egyetlen példa. A kérdéseket ezután már fel sem teszem. A Száhel-övezetben - ahol a sivatag napról-napra egyre több területet hódít el és egyre kevesebb a víz - ma 450 millió ember él, zömében nyomorúságos körülmények között. Az ENSZ becslése szerint a népesség 2050-re itt megduplázódik. Mindössze egyetlen emberöltő alatt annyival nő e térség lakóinak száma, mint az Európai Unió teljes lakossága ma. Tisztelt Képviselő Hölgyek és Urak! Ha a környezeti fenntarthatóság problémájának erkölcsi, lelki, filozófiai kérdései is érdeklik önöket, akkor figyelmükbe ajánlom Ferenc pápa szavait, aki a Laudato si’ című enciklikájában a következőket írja: „Ha az ember a valóságtól függetlennek nyilvánítja, és feltétlen uralkodóvá teszi magát, saját létezésének alapja dől össze, mert az ember helytelenül Isten helyébe lép, és így végeredményben elősegíti az általa inkább elnyomott, semmint kormányzott természet lázadását.” Tisztelt Országgyűlés! Megköszönve figyelmüket s azt, hogy néhány gondolatomat megoszthattam önökkel, a következő négy évre ugyanazt szeretném adni útravalóul, mint amit négy évvel ezelőtt, mindössze négy szót, amit mindenki jó szívvel fogadhat, üljön bár a parlamenti patkó jobb vagy bal oldalán, négy szót, ami egyszerre figyelmeztet hűségre, alázatra, közös felelősségre, ami mércét ad és politikai távlatot nyit; Kölcsey Ferenc négy szavát: „A haza minden előtt.” [[Hosszan tartó taps a kormánypártok soraiban.]] [[11.40]]
Megköszönöm köztársasági elnök úr szavait. Kérem, hogy felállva tisztelegjünk a nemzeti zászló és a történelmi zászlók kivonulása előtt. [[A díszőrség parancsnoka előlép, majd jelzésére a fanfárok hangjára a zászlókkal elhagyják az üléstermet. A jelenlévők leülnek.]] Tisztelt Országgyűlés! Az aláírt esküokmányok leadása és ellenőrzése céljából most 20 perces tárgyalási szünetet rendelek el. (Szünet: 11.41 - 12.11 Korelnök: dr. Turi-Kovács Béla Korjegyzők: Barcza Attila és Farkas Gergely)
Tisztelt Országgyűlés! Az ülés vezetésében a továbbiakban Barcza Attila és Farkas Gergely korjegyzők lesznek segítségemre.Az esküokmányok ellenőrzése befejeződött. Megállapítottam, hogy Hadházy Ákos képviselő úr nem tett érvényes esküt, így az Országgyűlésről szóló törvény 28. § (3a) bekezdése alapján nem vehet részt az Országgyűlés munkájában, azaz mai ülésünkön felszólalási, indítványtételi jogával nem élhet, nem szavazhat, országgyűlési és bizottsági tisztségre, bizottsági tagságra nem választható meg és javadalmazásra nem jogosult. Bejelentem továbbá a tisztelt Országgyűlésnek, hogy az eskü hivatalos és törvényes szövegéhez némelyek egy mellékletet csatoltak. A mellékletet természetszerűleg figyelmen kívül hagytuk, minthogy az az eskütörvénnyel ellentétes. Tisztelt Ház! Az Alaptörvény, valamint az Országgyűlésről szóló törvény rendelkezik a képviselői és szószólói tisztséggel való összeférhetetlenségről. Felkérem Farkas Gergely korjegyzőt, tegye meg az összeférhetetlenséggel kapcsolatos bejelentést.
Tisztelt Országgyűlés! Tájékoztatom önöket, hogy minden képviselő és szószóló benyújtotta összeférhetetlenségi nyilatkozatát. Fülöp Erik, Gémesi György, Hajdu László, Janiczak Dávid és Karácsony Gergely képviselők, valamint dr. Simani Silva nemzetiségi szószóló úgy nyilatkozott, hogy velük szemben összeférhetetlenségi ok áll fenn, így annak megszüntetéséig, illetve a megszüntetés kezdeményezéséig képviselői, szószólói megbízatásukból eredő jogaikat nem gyakorolhatják és javadalmazásra sem jogosultak.Tisztelt Országgyűlés! Bejelentem, hogy az imént felsorolt képviselőkön, szószólón kívül valamennyi képviselő és szószóló nemleges összeférhetetlenségi nyilatkozatot tett, így az Országgyűlés mai ülésén gyakorolhatják jogaikat.
Tisztelt Országgyűlés! Soron következik a Nemzeti Választási Bizottság elnökének, a Nemzeti Választási Bizottságnak az országgyűlési képviselők 2018. évi választásán végzett tevékenységéről szóló B/1. számú beszámolójának határozathozatala. Kérdezem a tisztelt Országgyűlést, elfogadja-e a Nemzeti Választási Bizottság elnökének B/1. számú beszámolóját. Kérem, most szavazzanak! [[Szavazás.]] Kimondom a határozatot: az Országgyűlés 134 igen szavazattal, 45 nem ellenében, tartózkodás nélkül a beszámolót elfogadta. Tisztelt Országgyűlés! Soron következik a Nemzeti Választási Iroda elnökének a 2018. április 8-án megtartott országgyűlési képviselők választásával kapcsolatos állami feladatok megszervezéséről és lebonyolításáról szóló B/2. számú beszámolójának határozathozatala. Kérdezem a tisztelt Országgyűlést, hogy elfogadja-e a Nemzeti Választási Iroda elnökének B/2. számú beszámolóját. Kérem, szavazzanak! [[Szavazás.]] Kimondom a határozatot: az Országgyűlés a határozatot 134 igen szavazattal, 51 nem ellenében, tartózkodás nélkül elfogadta. Tisztelt Országgyűlés! Engedjék meg, hogy köszönetemet fejezzem ki és köszönetet mondjak a közel százezer közreműködőnek, akik az országban segítették a 2018. évi országgyűlésiképviselő-választás sikeres megszervezését, lebonyolítását. Odaadó munkájukért mindannyian hálásak lehetünk. Tisztelt Országgyűlés! Bejelentem, hogy a parlamenti pártok megalakították képviselőcsoportjukat. A frakcióvezetők a házszabály 12. § (3) bekezdése alapján írásban bejelentették a képviselőcsoport elnevezését, a csoport vezetőjének és egyéb tisztségviselőinek nevét, valamint a képviselőcsoportot alkotók névsorát. Felkérem Barcza Attila korjegyzőt, ismertesse a megalakult képviselőcsoportok elnevezését, létszámát, valamint frakcióvezetőit. [[12.20]]
Tisztelt Országgyűlés! Tájékoztatom önöket, hogy a Fidesz-Magyar Polgári Szövetség 117 fős frakciójának vezetője Kocsis Máté képviselő úr. A Jobbik Magyarországért Mozgalom 26 fős frakciójának vezetője Gyöngyösi Márton képviselő úr. (Taps.) A Kereszténydemokrata Néppárt 16 fős frakciójának vezetője Harrach Péter képviselő úr. A Magyar Szocialista Párt 15 fős frakciójának vezetője Tóth Bertalan képviselő úr. A Demokratikus Koalíció 9 fős frakciójának vezetője Gyurcsány Ferenc képviselő úr. A Lehet Más a Politika 9 fős frakciójának vezetője Szél Bernadett képviselő asszony. A Párbeszéd Magyarországért Párt 5 fős frakciójának vezetője Szabó Timea képviselő asszony.
Tisztelt Országgyűlés! Soron következik az Országgyűlés elnökének titkos szavazással történő választása. Az Országgyűlésről szóló törvény 6. § (1) bekezdése alapján a képviselőcsoportok vezetői közös indítványt tettek a házelnök személyére. Ennek figyelembevételével az S/3. számú javaslatomban azt kezdeményeztem, hogy az Országgyűlés Kövér László urat válassza meg házelnökké. [[Taps a kormánypártok soraiból.]] bekezdése alapján a képviselőcsoportok vezetői közös indítványt tettek a házelnök személyére. Ennek figyelembevételével az S/3. számú javaslatomban azt kezdeményeztem, hogy az Országgyűlés Kövér László urat válassza meg házelnökké. (Taps a kormánypártok soraiból.) Felhívom a figyelmüket, hogy az Országgyűlésről szóló törvény rendelkezései szerint ehhez módosító javaslatot nem lehet benyújtani. A házelnök megválasztása titkos szavazással történik. A határozati házszabály 1. számú melléklete tartalmazza a titkos szavazás lebonyolításának rendjét. Felkérem Barcza Attila és Farkas Gergely korjegyzőket, ismertessék a legfontosabb tudnivalókat, képviselőtársaimat pedig tisztelettel kérem, hogy a helyükön hallgassák végig az ismertetést.
Tisztelt Országgyűlés! A titkos szavazás szabályai a következők. A szavazás során az Országgyűlés korelnöke és korjegyzői szavazatszámláló bizottságként járnak el. A képviselők a Duna-parti folyosón vehetik át a szavazólapot, a képviselők neve szerinti ábécésorrendben, négy csoportban. Tájékoztatom önöket, hogy a szektoroknál egy darab szavazólapot, továbbá egy borítékot vehetnek át. A szavazófülkék a folyosó végén vannak elhelyezve. A szavazás ideje alatt az ülésterem Duna-parti folyosóján csak a képviselők, illetőleg a szavazásban közreműködők tartózkodhatnak.
Tisztelt Országgyűlés! Szavazni csak a hivatalos szavazólapon lehet. A jelöltre érvényesen szavazni a neve melletti „igen”, „nem” vagy „tartózkodom” négyzetek egyikébe tett két egymást metsző vonallal lehet. Felhívom figyelmüket, hogy érvénytelen az a szavazat, amelyből nem állapítható meg, hogy a képviselő hogyan szavazott. Semmis az a szavazat, amelyet nem a hivatalos szavazólapon adtak le, amelyikről hiányzik a bélyegzőlenyomat, illetve ha a szavazólapot a képviselő átveszi, de nem dobja be az urnába. Ha a képviselő a szavazólap kitöltését elrontotta, a szavazat leadása előtt erről tájékoztatja az urnánál szolgálatot teljesítő korjegyzőket, akik a rontott szavazólapot bevonják, és helyébe újat adnak ki. Köszönöm.
Tisztelt Országgyűlés! Az alakuló ülést megelőző megállapodás szerint a résztvevők megállapodtak abban, hogy a titkos szavazás eredményének megállapításában azon frakciók képviselői is részt vehessenek, amelyek soraiból korjegyzők nem kerültek ki. Felkérem Varga László képviselő urat, az MSZP-frakció tagját, hogy vegyen részt a szavazatszámláló testület munkájában. Tájékoztatom önöket, hogy a szavazatok leadására 20 perc áll rendelkezésre. A titkos szavazás megkezdését és befejezését az üléstermi csengő jelzi. Megkérem képviselőtársaimat, hogy fáradjanak a nevük kezdőbetűjének megfelelő táblával jelzett asztalhoz, ahol megkapják a szavazólapokat. Felhívom figyelmüket, hogy a korábbi alakuló üléseken kialakult gyakorlatnak megfelelően vigyék magukkal és a szavazólap átvétele előtt szíveskedjenek felmutatni képviselői igazolványukat. A szavazólap átadására ennek ellenében kerülhet sor. Ezt követően a névjegyzéken a felvétel tényét, kérem, aláírásukkal igazolják. És most 40 perc szünetet rendelek el. (Szünet: 12.21 - 13.14 Korelnök: dr. Turi-Kovács Béla Korjegyzők: Nacsa Lőrinc és Stummer János)
Egy kis figyelmet kérek, tisztelt Ház! [[Néhány másodperc szünet.]] Tisztelt Országgyűlés! Folytatjuk ülésünket. Az ülés vezetésében a továbbiakban Nacsa Lőrinc és Stummer János korjegyzők lesznek segítségemre. Bejelentem, hogy a szavazatszámláló bizottság befejezte a munkáját. Megállapította, hogy a szavazás érvényességét befolyásoló esemény nem történt. Ismertetem a szavazás eredményét. A titkos szavazásban 182 képviselő a szavazólapot felvette. Kövér László személyére az urnában megtalált szavazólapok száma alapján 182 képviselő adta le szavazatát. Ezek megoszlása a következő: az érvényes szavazatok száma 179, ebből az igen szavazatok száma 143, a nem szavazatok száma 35, a tartózkodó szavazatok száma 1. Ezek alapján a korjegyzők megállapították, hogy az Országgyűlés elnökének megválasztása érvényes és eredményes volt. [[Hosszan tartó taps a kormánypártok soraiban. Szórványos taps a Jobbik soraiban. Kövér László felállva köszöni meg a tapsot.]] Bejelentem, hogy az Országgyűlés Kövér László urat az Országgyűlés elnökévé megválasztotta. Most az ünnepélyes eskütétel következik. Felkérem Kövér László házelnök urat, fáradjon az ülésterem közepére, tegye le az esküt, az Országgyűlés tagjait pedig arra kérem, hogy szokásainknak megfelelően felállva hallgassuk meg az esküt. [[A jelenlévők felállnak. A nemzeti lobogót tartó országgyűlési őr az elnöki pulpitus felől bejön, és a zászlót megdöntve a terem közepén áll az eskü időtartama alatt. A korelnök előolvassa az eskü szövegét.]]
Én, Kövér László fogadom, hogy Magyarországhoz és annak Alaptörvényéhez hű leszek, jogszabályait megtartom és másokkal is megtartatom; országgyűlési elnöki tisztségemet a magyar nemzet javára gyakorolom. Isten engem úgy segéljen! [[Hosszan tartó taps a kormánypártok soraiban. Szórványos taps a Jobbik soraiban. Kövér László visszaül képviselői helyére. Kövér Lászlónak elsőként Orbán Viktor, majd dr. Semjén Zsolt, Kocsis Máté, dr. Áder János, Sneider Tamás, Harrach Péter és dr. Tóth Bertalan gratulál.]]
Felkérem Barcza Attila korjegyző urat, hogy aláírásra készítse elő az esküokmányokat, Kövér László házelnök urat pedig arra kérem, hogy kézjegyével lássa el azokat. [[Kövér László a terem közepén lévő asztalhoz lép és aláírja az esküokmányt. Kövér Lászlónak Schmuck Erzsébet és Németh Zsolt gratulál.]] ngedjék meg, hogy Kövér László házelnök úrnak megválasztásához gratuláljak, munkájához sok sikert, Isten áldását kérjem! [[Taps a kormánypártok soraiban.]] A kihirdetett eredményt annyiban ki kell egészítenem, tisztelt Ház, hogy 3 érvénytelen szavazat is volt, amelyet elmulasztottam a kihirdetéskor önökkel közölni. Tisztelt Országgyűlés! Most az alelnökök és a jegyzők nyílt szavazással történő megválasztására kerül sor. Tisztelt Országgyűlés! A képviselőcsoport-vezetők közös indítványa alapján S/3. számú javaslatomban azt kezdeményezem, hogy az Országgyűlés hat alelnököt - köztük a törvényalkotásért felelős alelnököt - és tizenhárom jegyzőt válasszon. Tájékoztatom a tisztelt Országgyűlést, hogy az alakuló ülést előkészítő megállapodás értelmében tizennégy jegyző teljesít majd szolgálatot az Országgyűlésben, de mai ülésünkön csak tizenhármat választunk meg. [[13.20]] A közös indítványnak megfelelően kezdeményezem, hogy az Országgyűlés alelnöknek Jakab Istvánt és Lezsák Sándort, Fidesz; Latorcai Jánost, KDNP; Sneider Tamást, Jobbik; és Hiller Istvánt, MSZP; törvényalkotásért felelős alelnöknek Hende Csabát, Fidesz; jegyzőnek pedig Bodó Sándort, Fidesz; Gelencsér Attilát, Fidesz; Szűcs Lajost, Fidesz; Tiba Istvánt, Fidesz; Földi Lászlót, KDNP; Móring József Attilát, KDNP; Szávay Istvánt, Jobbik; Szilágyi Györgyöt, Jobbik; Hiszékeny Dezsőt, MSZP; Szabó Sándort, MSZP; Varga Lászlót, MSZP; Tordai Bencét, Párbeszéd; valamint Arató Gergelyt, DK, válassza meg. A személyi javaslatokhoz módosító javaslatot nem lehet benyújtani, azokról vita nélkül, külön-külön határoz az Országgyűlés. Tisztelt Országgyűlés! Kérdezem önöket, hogy megválasztják-e Jakab Istvánt az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 176 igen szavazattal, 1 nem ellenében, tartózkodás nélkül Jakab Istvánt az Országgyűlés alelnökének megválasztotta. Gratulálok! Kérdezem önöket, hogy megválasztják-e Lezsák Sándort az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 183 igen szavazattal, ellenszavazat és tartózkodás nélkül Lezsák Sándort az Országgyűlés alelnökének megválasztotta. Tisztelt Országgyűlés! Kérdezem önöket, hogy megválasztják-e Latorcai Jánost az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 184 igen szavazattal, ellenszavazat és tartózkodás nélkül Latorcai Jánost az Országgyűlés alelnökének megválasztotta. Tisztelt Országgyűlés! Kérdezem önöket, hogy megválasztják-e Sneider Tamást az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 176 igen szavazattal, 1 nem ellenében, 1 tartózkodás mellett Sneider Tamást az Országgyűlés alelnökének megválasztotta. Tisztelt Országgyűlés! Kérdezem önöket, hogy megválasztják-e Hiller Istvánt az Országgyűlés alelnökének. Kérem, szavazzanak! [[Szavazás.]] Kimondom a határozatot: az Országgyűlés 184 igen szavazattal, ellenszavazat és tartózkodás nélkül Hiller Istvánt az Országgyűlés alelnökének megválasztotta. Tisztelt Országgyűlés! Kérdezem önöket, hogy megválasztják-e Hende Csabát az Országgyűlés törvényalkotásért felelős alelnökének. Kérem, szavazzanak! [[Szavazás.]] Kimondom a határozatot: az Országgyűlés 180 igen szavazattal, 1 nem ellenében, tartózkodás nélkül Hende Csabát az Országgyűlés alelnökének megválasztotta. Tisztelt Országgyűlés! Most az Országgyűlés jegyzőinek személyéről döntünk. Kérdezem a tisztelt Országgyűlést, megválasztja-e Bodó Sándort az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 184 igen szavazattal, ellenszavazat és tartózkodás nélkül Bodó Sándort az Országgyűlés jegyzőjévé megválasztotta. Tisztelt Országgyűlés! Kérdezem a tisztelt Országgyűlést, megválasztja-e Gelencsér Attilát az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 183 igen szavazattal, ellenszavazat nélkül, 1 tartózkodás mellett Gelencsér Attilát az Országgyűlés jegyzőjévé megválasztotta. Kérdezem a tisztelt Országgyűlést, megválasztjae Szűcs Lajost az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 181 igen szavazattal, ellenszavazat nélkül, 1 tartózkodás mellett Szűcs Lajost az Országgyűlés jegyzőjévé megválasztotta. Tisztelt Országgyűlés! Kérdezem a tisztelt Országgyűlést, megválasztjae Tiba Istvánt az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 182 igen szavazattal, ellenszavazat és tartózkodás nélkül Tiba Istvánt az Országgyűlés jegyzőjévé megválasztotta. Kérdezem a tisztelt Országgyűlést, megválasztjae Földi Lászlót az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 182 igen szavazattal, ellenszavazat és tartózkodás nélkül Földi Lászlót az Országgyűlés jegyzőjévé megválasztotta. Kérdezem a tisztelt Országgyűlést, megválasztjae Móring József Attilát az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 181 igen szavazattal, ellenszavazat és tartózkodás nélkül Móring József Attilát az Országgyűlés jegyzőjévé megválasztotta. [[13.30]] Kérdezem a tisztelt Országgyűlést, megválasztjae Szávay Istvánt az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 179 igen szavazattal, nem szavazat és tartózkodás nélkül Szávay Istvánt az Országgyűlés jegyzőjévé megválasztotta. Tisztelt Országgyűlés! Kérdezem a tisztelt Országgyűlést, megválasztjae Szilágyi Györgyöt az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 175 igen szavazattal, nem szavazat és tartózkodás nélkül Szilágyi Györgyöt az Országgyűlés jegyzőjévé megválasztotta. Tisztelt Országgyűlés! Kérdezem a tisztelt Országgyűlést, megválasztjae Hiszékeny Dezsőt az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 182 igen szavazattal, nem szavazat és tartózkodás nélkül Hiszékeny Dezsőt az Országgyűlés jegyzőjévé megválasztotta. Tisztelt Országgyűlés! Kérdezem a tisztelt Országgyűlést, megválasztjae Szabó Sándort az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 183 igen szavazattal, nem szavazat és tartózkodás nélkül Szabó Sándort az Országgyűlés jegyzőjévé megválasztotta. Tisztelt Országgyűlés! Kérdezem a tisztelt Országgyűlést, megválasztjae Varga Lászlót az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 182 igen szavazattal, nem szavazat és tartózkodás nélkül Varga Lászlót az Országgyűlés jegyzőjévé megválasztotta. Tisztelt Országgyűlés! Kérdezem a tisztelt Országgyűlést, megválasztjae Tordai Bencét az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 172 igen szavazattal, 1 nem ellenében, tartózkodás nélkül Tordai Bencét az Országgyűlés jegyzőjévé megválasztotta. Tisztelt Országgyűlés! Kérdezem a tisztelt Országgyűlést, megválasztjae Arató Gergelyt az Országgyűlés jegyzőjének. Kérem, szavazzanak! [[Szavazás.]] Kimondom a határozatot: az Országgyűlés 156 igen szavazattal, 2 nem ellenében, 2 tartózkodás mellett Arató Gergelyt az Országgyűlés jegyzőjévé megválasztotta. Tisztelt Országgyűlés! Engedjék meg, hogy az Országgyűlés és a magam nevében a megválasztott tisztségviselőknek gratuláljak, munkájuk ellátásához sok sikert kívánjak! Tisztelt Országgyűlés! Bejelentéssel élek. Bejelentem, hogy Hende Csaba alelnökké történő megválasztásával a Törvényalkotási bizottság elnökjelöltjévé vált. Tisztelt Országgyűlés! Bejelentem, hogy a képviselőcsoportok megalakulásával, valamint az Országgyűlés tisztségviselőinek megválasztásával a Házbizottság megalakult. A Házbizottság tagjai: Kövér László házelnök, Jakab István, Lezsák Sándor, Latorcai János, Sneider Tamás, Hiller István alelnökök, Hende Csaba törvényalkotásért felelős alelnök úr, valamint Kocsis Máté, a Fidesz, Harrach Péter, a KDNP, Gyöngyösi Márton, a Jobbik, Tóth Bertalan, az MSZP, Gyurcsány Ferenc, a DK, Szél Bernadett, az LMP és Szabó Timea, a Párbeszéd frakcióvezetője. Tisztelt Országgyűlés! Az ülés vezetését ezennel átadom Kövér László úrnak, az Országgyűlés most megválasztott elnökének, valamint megköszönöm a korjegyzők munkáját, és felkérem Szűcs Lajos és Szávay István jegyzőket, hogy legyenek a házelnök úr segítségére az ülés vezetésében. És köszönöm szíves türelmüket. [[Az Országgyűlés elnöke a pulpitusra megy, kezet fog az ott helyet foglalókkal, és elfoglalja helyét. A kézfogás után a korelnök képviselői helyére megy.]] [[Az elnöki széket Kövér László, az Országgyűlés elnöke, a jegyzői székeket dr. Szűcs Lajos és Szávay István foglalja el.]]
Mélyen tisztelt Köztársasági Elnök Úr! Miniszterelnök Úr! Tisztelt Országgyűlés! Tisztelt Honfitársaim! Minden megválasztott képviselőtársam nevében köszönöm a magyar emberek bizalmát, amely lehetővé teszi számunkra, hogy a következő négy évben lelkiismeretünk, legjobb tudásunk és az Alaptörvényre tett eskünk szerint az ő javukra munkálkodhassunk e Ház falai között. Köszönöm mindazon volt képviselőtársunk munkáját, akik közreműködtek abban, hogy a 2010 után elvégzett sikeres válságkezelést és az ország újjáépítését követően a 2014 és 2018 közötti időszak a rendszerváltozás kezdete óta eltelt majd’ három évtizedben példa nélküli emelkedést hozott Magyarország polgárai és családjaik számára. Itt van a helye, hogy megköszönjem az Országgyűlés Hivatala munkatársainak, hogy munkájukkal megfelelő körülményeket teremtettek a mi munkavégzésünk számára. Ezt kérjük tőlük a jövőben is. A magam nevében pedig önöknek köszönöm, tisztelt képviselőtársaim, támogató szavazataikat, amelyekkel az Országgyűlés elnökévé választottak. Különös megtiszteltetés és nagy felelősség a feladat, amelyet az előttünk álló négy évre szólóan ismételten rám ruháztak. 59 éves vagyok, 30 esztendeje léptem a politika világába. Politikai közösségemnek és a választópolgároknak köszönhetően 28 esztendeje vagyok a szabadon választott Országgyűlés tagja. Politikai közösségemmel együtt eddig mindösszesen 16 esztendőt voltunk ellenzékben, és 12 esztendő során kormányoztunk. A tisztelt Ház többségének bizalmából pedig nyolcadik esztendeje lehetek az Országgyűlés elnöke. Mindezen tapasztalatok birtokában, tisztelt képviselőtársaim, azt ígérhetem, ami egyre inkább felértékelődik a politikában: kiszámíthatóságot. [[13.40]] Kiszámítható vagyok és maradok azon meggyőződésemben, hogy Magyarország felemelkedésének egyetlen útja a szuverén magyar népakaratban gyökerező parlamentáris demokrácia keretei között vezet; hogy hazánkban a politikai hatalom egyetlen legitim forrása a magyar választópolgárok közössége. Kiszámítható vagyok és maradok azon cselekvésemben, amely arra irányul majd, hogy a szuverén magyar népakaratot a magam helyén minden körülmények között tiszteletben tartsam, érvényesítsem és oltalmazzam, és ugyanezt kérem és várom el minden képviselőtársamtól, legyenek akár kormánypártiak, akár ellenzékiek, akár nemzeti, akár nemzetközi elkötelezettségűek. A parlamentáris demokráciának a XIX. században Kossuth Lajos által megfogalmazott eszmei alapvetése XXI. századunkban változatlanul érvényes: „Mindent a népért, mindent a nép által, semmit sem a népről a nép nélkül.” Az elmúlt évek és az elmúlt hetek, illetve órák történései ellenére maradok azon bizodalmamban, hogy a ma megalakuló Országgyűlés minden tagja osztozik ebben az alapvetésben, tiszteletben tartja a magyar népakaratot, és aláveti magát a parlamentáris demokrácia szabályainak; aki nem így tesz, az nem a vele szemben álló politikai erőnek árt, hanem Magyarországnak. Én pedig azt ígérhetem önöknek, hogy politikai közösségemmel együtt hazánkat és a magyar demokráciát minden körülmények között megvédjük. Az előttünk álló törvényhozási ciklusra ajánlom mindannyiunk számára magatartási vezérfonalként Tisza István házelnök 1912-ben elmondott székfoglaló szavait: „Biztosíthatom a tisztelt Házat, hogy egy becsületes ember egész kötelességtudatával és egész felelősségérzetével fogok föladatom megoldásához.” Isten segítse hazánkat és nemzetünket, s adjon önöknek bölcsességet! [[Taps a kormánypártok, szórványos taps az ellenzéki pártok soraiból.]] Tisztelt Országgyűlés! Az országgyűlési törvény rendelkezései értelmében a háznagy az Országgyűlés tisztségviselője, személyére a házelnök tesz javaslatot. Ennek alapján azt kezdeményezem, hogy az Országgyűlés Mátrai Márta asszonyt válassza meg háznaggyá. Az Országgyűlésről szóló törvény 11. § (1) bekezdés g) pontja értelmében a háznagy tisztségére jelölt személyről házbizottsági meghallgatás után határoz az Országgyűlés. Most tehát húsz perc szünetet rendelek el, és kérem a Házbizottság tagjait, szíveskedjenek a főemelet 37-38. szám alatti Tisza Kálmán terembe fáradni. (Szünet: 13.43 - 14.17 Elnök: Kövér László Jegyzők: dr. Szűcs Lajos és Szávay István)
Tisztelt Országgyűlés! A Házbizottság megtartotta ülését, benne 1. napirendi pontként Mátrai Márta háznagyjelölt asszony meghallgatásával. Tehát elhárult az akadály a személyi döntés elől. Most a háznagy személyéről tehát nyílt szavazással döntünk. Kérem, ellenőrizzék a kártyájukat a szavazókészülékben! Kérdezem a tisztelt Országgyűlést, megválasztjae Mátrai Márta képviselő asszonyt az Országgyűlés háznagyává. Kérem, szavazzanak! [[Szavazás.]] Megállapítom, hogy a Ház 174 igen szavazattal, egyhangúlag választotta meg Mátrai Márta képviselő asszonyt háznaggyá. A megválasztásával a Házbizottság létszáma teljessé vált. Engedjék meg, hogy az Országgyűlés és a magam nevében a megválasztott háznagy asszonynak gratuláljak és megbízatásához, munkájához sok sikert kívánjak. Tisztelt Országgyűlés! Emlékeztetem önöket, hogy Áder János köztársasági elnök úr Orbán Viktor urat kérte fel miniszterelnöknek, és az alakuló ülésen az Országgyűlés előtt is ismertette javaslatát. Tájékoztatom a tisztelt Országgyűlést, hogy Orbán Viktor miniszterelnök-jelölt úr jelezte, hogy a felszólalás lehetőségével későbbi ülésünkön kíván élni. Tisztelt Ház! Soron következik az Országgyűlés bizottságainak létrehozásáról, tisztségviselőinek és tagjainak megválasztásáról szóló határozati javaslat határozathozatala. A bizottsági rendszerre, a bizottsági tisztségviselőkre és tagokra a frakcióvezetők - független képviselők véleményét is mérlegelő - megállapodása szerint teszek javaslatot. Az indítvány tartalmazza a nemzetiségeket képviselő bizottság elnevezésére, valamint elnökének és alelnökének személyére vonatkozó javaslatomat is. Tisztelt Országgyűlés! Tájékoztatom önöket, hogy a Honvédelmi és rendészeti, a Nemzetbiztonsági, valamint a Külügyi bizottságba a mai napon olyan tagokat tudunk választani, akik tekintetében már megtörtént a nemzetbiztonsági ellenőrzés. A többi tag megválasztására később kerül sor. Arra figyelemmel, hogy az országgyűlési törvény rendelkezései alapján a Törvényalkotási bizottság elnökének személyéről külön kell döntenünk, először a bizottsági rendszerről, a bizottságok tisztségviselőiről és tagjairól határozunk, és ezt követően szavazunk a Törvényalkotási bizottság elnökéről. Kérdezem a tisztelt Országgyűlést, hogy a H/5. számú előterjesztésnek megfelelően megalakítja-e bizottsági rendszerét, és megválasztjae a bizottságok tisztségviselőit, illetve tagjait a Törvényalkotási bizottság elnökének kivételével. Kérem, szavazzanak! [[Szavazás. A táblán megjelenő eredmény: 183 igen, 0 nem, 0 tartózkodás.]] Megállapítom, hogy a Ház az előterjesztést egyhangúlag elfogadva a bizottsági rendszert megalakította, és megválasztotta a bizottsági tisztségviselőket és a bizottságok tagjait. Tisztelt Országgyűlés! Most a Törvényalkotási bizottság elnökének választása következik. Emlékeztetem önöket, hogy az Országgyűlés Hende Csabát törvényhozásért felelős alelnökké választotta. Alelnök úr ezzel a Törvényalkotási bizottság elnökjelöltjévé is vált. Kérdezem a tisztelt Országgyűlést, megválasztjae Hende Csabát a Törvényalkotási bizottság elnökévé. Kérem, szavazzanak! [[Szavazás.]] [[14.20]] Megállapítom, hogy a Ház 181 igen szavazattal, ellenszavazat nélkül, 1 tartózkodás mellett Hende Csabát a Törvényalkotási bizottság elnökévé megválasztotta. Engedjék meg, hogy valamennyi megválasztott bizottsági tisztségviselőnek és tagnak eredményes munkát és sok sikert kívánjak! Tisztelt Országgyűlés és kedves Vendégeink! Tájékoztatom önöket, hogy az Országgyűlés következő ülésére várhatóan 2018. május 10-én, 14 óra 30 perckor kerül sor. Az alakuló ülést ezennel bezárom. Megkérem önöket, hogy felállva énekeljük el a Szózatot. [[A teremben lévők felállnak és eléneklik a Szózatot.]]